Mange af astats fysiske egenskaber er blevet forudsagt ud fra grundstoffets placering i det periodiske system. Astat hører til gruppen af [[halogener]] (gruppe 17), som også tæller grundstofferne [[fluor]], [[klor]], [[brom]] og [[jod]]. Det menes at have et mørkt eller skinnende udseende og er muligvis en [[halvleder]] eller et [[metal]]; dets [[smeltepunkt]] menes at være højere end [[jod]]s. Der kendes mange [[anion]]iske stoffer indeholdende astat, og kemisk set minder de fleste astatforbindelser om jodforbindelser. Astat udviser visse metalliske egenskaber, bl.a. er det i stand til at danne stabile enatomige [[kation]]er i [[vandig opløsning]] (i modsætning til de lettere halogener).
Kemi